Nariadenie Komisie (ES) č. 1779/2002
zo 4. októbra 2002
o nomenklatúre krajín a území pre štatistiku zahraničného obchodu spoločenstva a štatistiku obchodu medzi členskými štátmi
(Text s významom pre EHP)
KOMISIA EURÓPSKYCH SPOLOČENSTIEV
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1172/95 z 22. mája 1995 o obchode s tovarmi spoločenstva a jeho členských štátov s nečlenskými krajinami, [1] naposledy zmenené a doplnené nariadením Komisie (ES) č. 374/98, [2] najmä na jeho článok 9,
keďže:
(1) v súlade s článkom 9 nariadenia (ES) č. 1172/95 za zavedenie nomenklatúry krajín a území je zodpovedná Komisia;
(2) jeho znenie platné k 1. januáru 2002 bolo uvedené v prílohe nariadenia Komisie (ES) č. 2020/2001; [3]
(3) abecedné kódovanie krajín a území vychádza z platnej normy ISO alfa 2, pokiaľ je zlučiteľné s požiadavkami právnej úpravy spoločenstva. Okrem toho sa odporúča prechodné obdobie, ktoré umožní členským štátom prispôsobiť sa vykonaným zmenám a doplneniam. Na účely zjednodušenia je nevyhnutné, aby sa toto prechodné obdobie skončilo, keď nadobudnú účinnosť ustanovenia revidujúce pravidlá Jednotnej colnej deklarácie;
(4) opatrenia ustanovené v tomto nariadení sú v súlade so stanoviskom Výboru pre štatistiku týkajúcim sa obchodu s tovarmi s nečlenskými krajinami,
PRIJALA TOTO NARIADENIE:
Článok 1
Znenie nomenklatúry krajín a území pre štatistiku zahraničného obchodu spoločenstva a štatistiku obchodu medzi členskými štátmi, platné od 1. januára 2003, je uvedené v prílohe k tomuto nariadeniu.
Článok 2
Toto nariadenie nadobúda účinnosť 1. januára 2003.
Členské štáty však môžu používať aj trojmiestne číselné kódy, ktoré sú uvedené v prílohe k tomuto nariadeniu, pokiaľ nenadobudnú účinnosť ustanovenia revidujúce prílohy 37 a 38 k nariadeniu Komisie (EHS) č. 2454/93. [4]
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 4. októbra 2002